Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4113

c) az akadályokat, beleértve: 1) az egyes akadályokat olyan folyamatos vonallal, amely egy tetszés szerinti megfelelő hálózati vonaltól legalább még egy hálózati vonalon keresztül az akadály tetejének tengerszinthez viszonyított magasságáig terjed; 2) az egyes akadályok azonosítását; 3) a nagy kiterjedésű akadályok túlnyúlási határait megkülönböztető módon és a jelmagyarázatban azonosítva. Megjegyzés. - Az akadály profil is feltüntethető, amely az egyes mérvadó akadályok tetejét összekötő vonal és, amely az egymás után következő mérvadó akadályok általi árnyékhatást képviseli. 3.9 Pontosság 3.9.1 Az elért pontosság mértékét a térképen fel kell tüntetni. 3.9.2 Ajánlás. - A futópálya, a végbiztonsági sáv és az akadálymentes terület térképén feltüntetendő vízszintes kiterjedését és tengerszinthez viszonyított magasságát a legközelebbi 0,5 m-re (1 láb) kell meghatározni. 3.9.3 Ajánlás. - A terepen végzett felmérő munka és a térkép elkészítésének pontossági fokának olyannak kell lennie, hogy a térképen végezhető mérések pontossága a felszállást követő repülési nyomvonal területén a következő legnagyobb eltérésen belül legyen. 1) vízszintes távolságokra: 5 m (15 láb) a kezdőpontnál és azt követően 1/500-as nagyságrenddel növekvő eltéréssel; 2) függőleges méretekre: 0,5 m (1,5 láb) az első 300 méteren (1000 láb) és azt követően 1/1000-es nagyságrenddel növekvő eltéréssel; 3.9.4 Magasság viszonyítási alap. Ha nincs pontos magasság viszonyítási alap, akkor az alkalmazott magasság viszonyítási alap pontjának tengerszinthez viszonyított magasságát kell megállapítani és, 'feltételezett érték' megjelöléssel kell ellátni.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes